

ΕΛΛΗΝΙΚΗ ΔΗΜΟΚΡΑΤΙΑ Μοσχάτο 20/10/2021

# ΔΗΜΟΣ ΜΟΣΧΑΤΟΥ-ΤΑΥΡΟΥ

# ΝΟΜΟΣ ΑΤΤΙΚΗΣ

###  Α Ν Α Κ Ο Ι Ν Ω Σ Η

### Ο Δήμος Μοσχάτου – Ταύρου ΚΑΛΕΙ τους δημότες που υπέστησαν ζημίες από την πρόσφατη κακοκαιρία και τις έντονες βροχοπτώσεις που εκδηλώθηκαν στις 14/10/2021, να υποβάλλουν αίτηση για τον έλεγχο των κατοικιών τους , εντός 15 ημερών από την ημέρα εκδήλωσης των καιρικών φαινομένων, προκειμένου ο Δήμος στη συνέχεια να υποβάλλει τα αιτήματα ανά κοινότητα , στην Αυτοτελή Διεύθυνση Πολιτικής Προστασίας της Περιφέρειας Αττικής και στο Υπουργείο Μεταφορών και Υποδομών – Γενική Διεύθυνση Αποκατάστασης Επιπτώσεων Φυσικών Καταστροφών (έγγραφο ΔΑΕΦΚ/4-6-2015/ΑΔΑ:6Ι62465ΦΘΘ-ΡΥ7).

Οι αιτήσεις θα κατατίθενται στο πρωτόκολλο, για την κοινότητα Μοσχάτου στο Δημαρχείο Μοσχάτου – Κοραή 36 & Αγ. Γερασίμου και για την κοινότητα Ταύρου στο πρώην Δημαρχείο Ταύρου – Πειραιώς & Επταλόφου, κατά τις εργάσιμες ημέρες και ώρες.

Τέλος ενημερώνουμε **τις βιομηχανικές και βιοτεχνικές μονάδες, τα εμπορικά καταστήματα, αγροτικές εκμεταλλεύσεις, άλλες επιχειρήσεις και φορείς μη κερδοσκοπικού χαρακτήρα** που εδρεύουν στα διοικητικά όρια του Δήμου μας, να υποβάλλουν την ανάλογη αίτηση προς την Διεύθυνση Ανάπτυξης της Περιφερειακής Ενότητας Νότιου Τομέα Αθηνών, ώστε να ξεκινήσει η καταγραφή και η αποτίμηση ζημιών και να ακολουθήσει η επιχορήγησή τους, σύμφωνα με τις διατάξεις του Ν. 4797/2021(ΦΕΚ 66Α).

 **ΔΗΜΟΣ ΜΟΣΧΑΤΟΥ ΤΑΥΡΟΥ**